MT Il-Ġurnal Uffiċjali tal-Unjoni Ewropea C 173/22

AVVIŻ TA' APPLIKAZZJONI GĦAL PERMESS TA' TIFTIX TA' IDROKARBURI LIKWIDI U GASSUŻI BL-ISEM VITA

IR-REPUBBLIKA TALJANA – REĠJUN TA' SQALLIJA

MINISTERU REĠJONALI GĦALL-INDUSTRIJA – DIPARTIMENT REĠJONALI GĦALL-MINJIERI

UFFIĊĊJU REĠJONALI GĦALL-IDROKARBURI U L-ĠEOTERMIJA (U.R.I.G.)

2009/C 173/11

Is-Società Edison S.p.A., bis-sede legali f'Milano, Foro Buonaparte no 31, C.F. 06722600019, f'applikazzjoni bid-data tal-10 ta' Mejju 2005 u applikazzjoni supplimentari fid-data 2.8.2007 b'varjazzjonijiet fil-vertiċi u ż-żona indirizzati lill-Ministru Reġjonali għall-Industrija, l-awtorità kompetenti għall-għoti ta' permessi minerarji fir-Reġjun ta' Sqallija, bis-sede fl-indirizz Via Ugo La Malfa Nru 87/89, kodiċi postali 90146 Palermo, talbet biex jingħatalha, skont il-Liġi tar-Reġjun ta' Sqallija Nru 14 tat-3 ta' Lujlu 2000, bi traspożizzjoni u applikazzjoni tad-Direttiva 94/22/KE, il-permess li twettaq tiftix għal idrokarburi likwidi u gassużi konvenzjonalment imsejjaħ “Vita”, f'żona ta' estensjoni ta' HA 68 210 li tinsab fil-Punent ta' Sqallija fit-territorju tal-provinċji ta' Palermo u Trapani. Iż-żona msemmija għandha l-fruntieri ma' żoni ħielsa fit-Tramuntana, il-Lvant u n-Nofsinhar. Fil-Punent, tul il-linja bejn il-vertiċi “F” u “G”, ħdejha hemm il-konċessjoni “Lippone-Mazara del Vallo”.

Għall-provinċja ta' Palermo, il-Muniċipalità ikkonċernat huwa Monreale. Għall-provinċja ta' Trapani, il-Muniċipalitajiet ikkonċernati huma: Alcamo, Buseto Palizzolo, Calatafimi, Castelvetrano, Gibellina, Partanna, Salaparuta, Salemi, Santa Ninfa, Trapani, Vita, Castellammare del Golfo u Mazara del Vallo.

Il-perimetru taż-żona li dwarha saret it-talba għall-permess huwa identifikat mil-linja kontinwa bejn il-vertiċi A, B, C, D, E, F, G definiti kif ġej:

A. Vertiċi li jinsab fuq il-punt ikkwotat 173 metru fuq il-livell tal-baħar, SE mil-lokalità ta' Guarli max-xifer NE tal-pont fuq il-linja ferrovjarja Palermo-Trapani (madwar 1 Km fil-Lvant tal-Istazzjoni ta' Fulgatore);

B. Vertiċi li jinsab fuq il-punt ikkwotat 295 metru fuq il-livell tal-baħar (ix-xifer NW ta' C. Plizzi), SE mill-abitat ta' Alcamo;

C. Vertiċi li jinsab tul il-kilometru 2 (plier tal-mili) tal-SP 19 (bejn il-fdalijiet ta' Salaparuta u Salaparuta), f'contrada San Giuseppe, SE mil-lokalità Ruderi di Salaparuta;

D. Vertiċi tul il-punt trigonometriku 231 metru fuq il-livell tal-baħar, maġenb C. Del Barona f'Contrada Baiata, madwar 575 metri lejn in-nofsinhar ta' salib it-toroq “Le quattro vie”;

E. Vertiċi li jinsab tul il-punt trigonometriku 151 metru fuq il-livell tal-baħar, f'contrada Trinità fuq ix-xifer SE tal-Chiesa della Trinità (il-Knisja tat-Trinità);

F. Vertiċi magħmul minn pilastru tal-konkrit ingastat mal-bir fi kwota 200 metru li qiegħed 275 metru lvant tat-triq li min-nofsinhar twassal għal Borgo Aquila fil-contrada tal-istess isem. Tikkoinċidi mal-vertiċi “f” tal-konċessjoni “Lippone-Mazara del Vallo”;

G. Vertiċi magħmul minn pilastru tal-konkrit ingastat max-xifer tal-Punent tal-Case Aquila fi kwota ta' 134 metru tal-contrada bl-istess isem. Tikkoinċidi mal-vertiċi “g” tal-konċessjoni “Lippone-Mazara del Vallo”;

Il-pilastri fir-rigward tal-vertiċi “f” u “g” għandhom forma ta' priżma b'bażi kwadra bi ġnub ta' 20 ċm li jintemmu fil-għoli f'uċuħ piramidali magħmula biċ-ċanfrin tax-xfar orizzontali tal-piramida. Kull pilastru żgħir huwa mnaqqax b'żewġ imrietel imrikkba fuq xulxin bl-ittri “C.M” fuq wiċċ vertikali, u fuq il-wiċċ oppost, l-ittra li tikkorrispondi għall-vertiċi “f” u l-vertiċi “g”.

Koordinati ġeografiċi

Vertiċi Latitudni N Lonġitudni E (M. Mario) A 37°57′05,01″ 00°14′43,79″ B 37°58′07,64″ 00°31′50,97″ C 37°46′24,84″ 00°32′34,14″ D 37°40′59,76″ 00°25′46,21″ E 37°41′07,85″ 00°18′08,96″ F 37°44′40,50″ 00°17′07,60″ G 37°45′41,20″ 00°16′23,50″

Dawk kollha li huma interessati jistgħu jippreżentaw l-applikazzjoni tagħhom għall-permess fl-istess żona fi żmien 90 jum mid-data tal-pubblikazzjoni ta' dan l-avviż fil-Ġurnal Uffiċjali tal-Unjoni Ewropea; dawk l-applikazzjonijiet li jaslu wara din l-iskadenza jiġu ddikjarati nulli. L-Att li bih jingħata l-permess għat-tiftix jinħareġ fi żmien sitt xhur mill-aħħar data ammissibbli għall-preżentazzjoni ta' applikazzjonijiet minn entitajiet f'kompetizzjoni. B'referenza għall-Artikolu 5(1) tad-Direttiva 94/22/KE, qed jiġi mgħarraf ukoll li l-kriterji li fuqhom jingħataw il-permessi ta' tiftix, il-permessi ta' riċerka u l-konċessjonijiet ta' sfruttament diġà ġew ippubblikati fil-ħarġa tal- Ġurnal Uffiċjali tal-Komunitajiet Ewropej C 396 tad-19 ta' Diċembru 1998, b'referenza għad-dispożizzjonijiet tad-Digriet Leġiżlattiv tal-President tar-Repubblika Nru 625 tal-25 ta' Novembru 1996 (ippubblikat fil-Gazzetta Uffiċjali tar-Repubblika Taljana, Nru 293, tal-14 ta' Diċembru 1996), li tittrasponi u timplimenta fl-ordinament ġuridiku Taljan id-Direttiva msemmija hawn fuq, u speċifikati mil-Liġi tar-Reġjun ta' Sqallija Nru 14, tat-3 ta' Lujlu 2000, li diġà ssemmiet (ippubblikata fil-Gazzetta Uffiċjali tar-Reġjun ta' Sqallija Nru 32, tas-7 ta' Lujlu 2000).

Il-kundizzjonijiet u r-rekwiżiti li għandhom x’jaqsmu mal-eżerċizzju jew il-waqfien tal-attività huma stabbiliti mil-Liġi tar-Reġjun ta' Sqallija Nru 14, tat-3 ta' Lujlu 2000, li ssemmiet hawn fuq, kif ukoll mill-ispeċifikazzjonijiet standard (id-Disciplinare Tipo) bl-Atti Nru 91 u Nru 88 maħruġa fit-30 ta' Ottubru 2003 u fl-20 ta' Ottubru 2004 rispettivament, mid-Direttur Reġjonali għall-Industrija, u ppubblikati fil-Gazzetta Uffiċjali tar-Reġjun ta' Sqallija rispettivament fl-14 ta' Novembru 2003 l-Parti I Nru 49 u fil-5 ta' Novembru 2004 l-Parti I Nru 46.

Id-dokumentazzjoni tal-applikazzjoni hija disponibbli għand: Ufficio Regionale per gli Idrocarburi e la Geotermia, del Corpo Regionale delle Miniere, Via C. Camilliani Nru. 101 kodiċi postali 90146 Palermo, Italia, għall-użu ta' dawk interessati u li jixtiequ jarawha.